### Beslutninger:

Forslaget blev på byrådsmødet den 17. august 2022 henvist til Magistraten med henblik på at indgå i budgetdrøftelserne for 2023.

###

Det berettes fra fiskere og biologer, at livet i [adresse] er truet af bl.a iltsvind. Grete Søndergaard som fladfisk er stort set væk, men findes igen så snart man kommer ud på [adresse] yderkyst. Der er derfor brug for, at vi aktivt hjælper livet tilbage til Bugten, som er særligt presset af menneskelig påvirkning. Mange steder er bunden mudret efter årtiers udledninger af næringsstoffer og algevækst. Der er ofte iltsvind, og bunden lugter forfærdeligt, når man roder op i den. [adresse] i bugtens naturlige balance skyldes dels fortsat udledninger af næringsstoffer fra spildevand og dyrkede marker. Og dels at vi har fjernet mange af levestederne ved muslingeskrab, råstofindvinding af sand, grus og sten, ligesom der udledes forskellige kemikalier til bugten, som jf. Frederikke Vestergaard er i ikke-god kemisk tilstand. Men vi ved faktisk ikke til fulde, hvor slemt det står til, fordi Miljøstyrelsens målinger, der fx tages i forbindelse med Vandplanerne, ikke dækker tilstanden på lavere vand i bugten. Fiskebestandene er en god indikator for, om naturen er i balance, men dette måler staten ikke på i havet. Der er behov for at igangsætte en undersøgelse af, hvorfor ex. voksne fladfisk ikke findes i bugten mere, fx i samarbejde med Aarhus Universitet.?Samtidigt har Vandplanerne primært fokus på reduktioner af næringsstoffer fra land, hvilket også er meget vigtigt, men også andre indsatser er nødvendige og her har vi muligheder for at handle i [adresse].

Vi skal i [adresse] udvikle en genoprettelsesplan i samarbejde med de relevante myndigheder og organisationer. Det vil bl.a. dreje sig om at genplante ålegræs, stoppe optagning af grus/sand og selvfølgelig også at reducere udledninger til bugten i det omfang, vi kan bidrage til dette lokalt/kommunalt.

Derfor foreslår SF:

• Der tilføjes supplerende målinger og undersøgelser, til dem Staten udfører, så vi mere udførligt kan få kortlagt tilstanden i bugten, præcise årsagssammenhænge og potentialer for genopretning. Dette gælder særligt for de lavvandede kystområder, hvor staten ikke måler på tilstanden.

• Der udvikles en lokal genopretningsplan, som i samarbejde med relevante myndigheder, universiteter og frivillige aktører såsom Kysthjælper [adresse] og lignende iværksættes fra 2023 og frem mod 2030, hvor ambitionen er at få genskabt en god og mangfoldig bestand af arter i bugten

• Der afsættes ressourcer til medarbejdere, der kan sikre kommunalt bidrag (også økonomisk) ind i lokale projekter til styrkelsen af bugtens tilstand og kvalitet – fx til udplantning af ålegræs, genetablering af stenrev mm. Disse ressourcer kan også bidrage til at sikre overblik over indsatser (fx frivillige) og søge fonde, der kan bidrage til at finansiere projekterne til gavn for bugten. Søg fx inspiration i projekt Sund [adresse]

• Det undersøges, om nabokommunerne, særligt [adresse], ønsker at deltage i et projektsamarbejde, da mange dyrearter vandrer, og tilstanden i [adresse] skal ses i sammenhæng med de tilstødende områder.

Det afklares, om der kan hentes finansiering fra investeringsplanen samt tunnelmilliarden.

Stillet af Paul Kjær, Bjarne Steffensen, Elna Ravn og Annemette Bech.